Nordjyllands Beredskab blev klokken 15.19 kaldt til en brand i et oplag med spagnum på Østhavnen i Aalborg. Oplaget ligger i det fri og er på cirka 100 gange 50 meter. - Der var gået ild i cirka fem meter af oplaget og tilsyneladende kun i overfladen, siger indsatsleder ved Nordjyllands Beredskab Bent Pedersen. Beredskabet har pøset vand på dyngen med spagnum, og ilden er under kontrol. Med en gravemaskine  skal brandfolkene nu tjekke, om der er ild dybere nede i spagnumbunken. Indsatslederen kender ikke årsagen til, at der opstod ild i spagnumoplaget.

Referat:
Nordjyllands Beredskab har kontrol over mindre brand i et oplag med spagnum på Østhavnen i Aalborg.